Koordinatoj: 20° 42′ 30″ N 156° 15′ 29″ U﻿ / ﻿20.70833 °N, 156.25806 °U﻿ / 20.70833; -156.25806 (mapo)

La ***Air Force Maui Optical and Supercomputing** (AMOS) **observatory*** (angla por "Aerarmea Optika kaj Superkomputila observatorio de Maui" estas observatorio mastrumata de la *Air Force Research Laboratory (AFRL)* : "Aerarmea Laboratorio de Esploro", situanta en insulo Maui, (Havajo, Usono).

Ĝi mastrumas la esploron kaj malvolvadon de la projekto de Kosma Superrigardo de Maui (*Maui Space Surveillance System – MSSS*) kaj ĝi kontrolas la funkciadon de la Komputila Centro de Alta Rendimento (*Maui High Performance Computing Center – MHPCC*). Ĝia kodo laŭ IAU estas 608.

La misio de esploro kaj disvolviĝo de la AFRL en Maui estis formale nomita *AMOS*; la termino AMOS estis uzata de la teknika komunumo dum pli ol tridek jaroj kaj estas ankoraŭ uzata hodiaŭ en multaj teknikaj kunvenoj.

Sistemo de Kosma Superrigardo de Maui
-------------------------------------

La Sistemo de Kosma Superrigardo de Maui (*Maui Space Surveillance System – MSSS*) estas kutime implikita en multnombraj programoj de observoj pro sia kapablo sekvi la artefaritajn satelitojn kaj projekcii laserajn lumradiojn en la atmosferon.

Teorie, oni de tie povas observi la ĉielon dum la tuta jaro pro la relative stabila klimato. Seka kaj pura arero kaj malmulto da lumo difuzata de la tera surfaco ebligas videblecon sur pli ol 150 km. Sur bazo de observado de duobla stelo, la distingivo estas de la grandordo de unu arksekundo.

Situante sur la kresto de la dormanta vulkano Haleakala, la observatorio havas supermaran altecon de 3058 metroj, kaj estas samloka kun la GEODSS uzata de NEAT (IAU-Kodo 566).

| Asteroidoj malkovritaj 64, el kiuj :   |
| --- |
| 8721 AMOS | 14-a de januaro 1996 |
| 9651 Arii-SooHoo | 7-a de januaro 1996 |
| 10193 Nishimoto | 8-a de aŭgusto 1996 |
| 10863 Oye | 31-a de aŭgusto 1995 |
| 11104 Airion | 6-a de oktobro 1995 |
| 12426 Racquetball | 14-a de novembro 1995 |
| 12443 Paulsydney | 15-a de marto 1996 |
| 13168 Danoconnell | 6-a de decembro 1995 |
| (14066) 1996 FA4 | 20-a de marto 1996 |
| 14942 Stevebaker | 21-a de junio 1995 |
| (19279) 1995 YC4 | 28-a de decembro 1995 |
| (19281) 1996 AP3 | 14-a de januaro 1996 |
| (20128) 1996 AK | 7-a de januaro 1996 |
| (21244) 1995 XU1 | 14-a de decembro 1995 |
| (26176) 1996 GD2 | 15-a de aprilo 1996 |
| 27870 Jillwatson | 12-a de novembro 1995 |
| (27898) 1996 OS2 | 23-a de julio 1996 |
| (29395) 1996 PO1 | 5-a de aŭgusto 1996 |
| 31000 Rockchic | 11-a de novembro 1995 |
| 31020 Skarupa | 17-a de marto 1996 |
| 32943 Sandyryan | 13-a de novembro 1995 |
| (32949) 1996 AR3 | 14-a de januaro 1996 |
| 37692 Loribragg | 12-a de novembro 1995 |
| (37700) 1996 AL3 | 10-a de januaro 1996 |
| (39671) 1996 AG | 7-a de januaro 1996 |
| (42544) 1996 EL2 | 11-a de marto 1996 |
| (43995) 1997 PY5 | 14-a de aŭgusto 1997 |
| 48628 Janetfender | 7-a de septembro 1995 |
| (48712) 1996 OV2 | 26-a de julio 1996 |
| (52506) 1996 FK4 | 23-a de marto 1996 |
| (52525) 1996 PJ | 8-a de aŭgusto 1996 |
| (52534) 1996 TB15 | 7-a de oktobro 1996 |
| 58365 Robmedrano | 27-a de julio 1995 |
| (58575) 1997 RK9 | 11-a de septembro 1997 |
| (73953) 1997 UN20 | 27-a de oktobro 1997 |
| (85374) 1996 FC4 | 22-a de marto 1996 |
| 85386 Payton | 26-a de julio 1996 |
| 90817 Doylehall | 1-a de septembro 1995 |
| 90818 Daverichards | 4-a de septembro 1995 |
| 90820 McCann | 20-a de septembro 1995 |
| (90850) 1996 FM1 | 16-a de marto 1996 |
| (100421) 1996 FF4 | 23-a de marto 1996 |
| (100425) 1996 HM | 17-a de aprilo 1996 |
| (120624) 1996 EM2 | 11-a de marto 1996 |
| (120728) 1997 SG32 | 28-a de septembro 1997 |
| (120729) 1997 SH32 | 28-a de septembro 1997 |
| (120738) 1997 TO17 | 2-a de oktobro 1997 |
| (150148) 1996 FX3 | 20-a de marto 1996 |
| (162032) 1995 WJ8 | 20-a de novembro 1995 |
| (164655) 1996 HR1 | 22-a de aprilo 1996 |
| (168359) 1996 DH3 | 29-a de februaro 1996 |
| (175698) 1995 UQ8 | 20-a de oktobro 1995 |
| (185670) 1995 RS | 14-a de septembro 1995 |
| (200102) 1995 QH3 | 31-a de aŭgusto 1995 |
| (210481) 1996 HQ1 | 20-a de aprilo 1996 |
| (217636) 1996 PH3 | 14-a de aŭgusto 1996 |
| (225304) 1995 WH8 | 19-a de novembro 1995 |
| (225308) 1996 HH | 17-a de aprilo 1996 |

Dum la plenumo de sia misio, la observatorio malkovris 64 asteroidojn laŭ IAU.

### Optikaj aktivoj

Dum pli ol 30 jaroj la evoluo de la sistemoj de superrigardo uzis plurajn etapojn en la historio de la sekvo de kosmaj objektoj per teleskopoj. Nun, laŭ ĝia origina misio por *Air Force Space Command*, la Sistemo de Kosma superrigardo de Maui kombinas optikajn aparatojn kun granda aperturo kaj alta sensivo en videbla lumo kaj Infraruĝo por kolekti datumojn pri la apudteraj objektoj kaj la objektoj de la profunda kosmo.

La teleskopo de 3,26 m, tiel nomita *3.67 m Advanced Electro Optical System Telescope* aŭ AEOS, posedata de la Usona Departemento de Defendo, estas la plej granda optika teleskopo planita por sekvi artefaritajn satelitojn. Tiu teleskopo de 75 tunoj povas direktiĝi sufiĉe rapide por sekvi ambaŭe satelitojn en malalta orbito kaj balistikajn misilojn. La AEOS estas uzebla samtempe de pluraj grupoj aŭ institucioj, ĉar ĝia lumo povas esti enkanaligita tra serio da speguloj al sep sendependaj fotiloj sub la teleskopo. Uzante kompleksajn sensilojn, kiuj inkludas sistemojn de adaptiĝema optiko, radiometriilojn, spektrografojn, kaj infraruĝajn bildigojn, la teleskopo spuras homfaritajn objektojn en profunda kosmo kaj plenumas kolektojn da datumoj por identigo de kosmaj objektoj.

AEOS estas ekipita per adaptiĝema optiko, kies ĉefa parto estas deformebla spegulo kun 941 puŝiloj, kiuj povas ŝanĝi gian formon por korekti la distordojn pro atmosferaj turbuloj. Sciencistoj esperas alproksimiĝi al la limo difinita pro difrakto por la bildoj de kosmaj objektoj.

Aliaj instrumentoj ĉe MSSS inkludas teleskopon de 1,6 m, duoblan teleskopon de 1,2 m sur komuna muntaĵo kaj gvidilon de lasera radio de 0,8 m. La teleskopoj estas provizitaj per diversaj sensiloj, bildigiloj, fotometroj, infraruĝaj bildigiloj kaj sensiloj por malalta nivelo de lumo.

* Teleskopo AEOS de 3,67mTeleskopo AEOS de 3,67m
* Teleskopo de 1,6mTeleskopo de 1,6m
* Duobla teleskopo de 1,2mDuobla teleskopo de 1,2m

Komputila Centro de Alta Rendimento de Maui
-------------------------------------------

La Komputila Centro de Alta Rendimento de Maui (*Maui High Performance Computing Center – MHPCC)* estas centro de la *Air Force Research Laboratory* nune mastrumata de la Universitato de Havajo, kiu situas en la "Parko de Esploro kaj Teknologio de Maui" en Kihei. La MHPCC estas elstara komputada resurso de la komunumo de scienca esploro kaj disvolviĝo de la Usona Departemento de Defendo kaj mastrumas multnombrajn grapolojn da komputiloj, inter ili estas grapolo *Dell PowerEdge* kun 5120 procesoron kromnomita "*Jaws*", kiu en novembro 2006 estis la 11-a plej potenca komputada sistemo en la mondo.

La MHPCC gastigas ampleksan gamon da uzantoj: la usonaj Departementoj de Defendo, usonaj registaroj, akademianoj kaj komerca komunumoj; ĝi provizas aliron al paralelaj komputadoj, avancitaj programaroj, konektado kun larĝa pasanta bendo, teknikoj de registrado kun granda rendimento, diversaj servoj kun sperta personaro, kaj programoj por trejnado kaj edukado.

Notoj kaj referencoj
--------------------

1. ↑  MPC alfabeta listo de la asteroidaj malkovrintoj(angle)
2. ↑  *Maui High Performance Computing Center* (angle)
3. ↑  *Maui Research and Technology Park* (angle)
4. ↑  Centro de Superkomputado de Maui atingas la 60 Teraflopojn Arkivigite je 2013-01-25 per Archive.today (angle)

Vidu ankaŭ
----------

* Kategorio:Malkovrita de AMOS

Eksteraj ligiloj
----------------

* angle Maui Space Surveillance Site (MSSS)
* angle Air Force Maui Optical & Supercomputing Site (AMOS) Arkivigite je 2013-04-04 per la retarkivo Wayback Machine
* angle Air Force Maui Optical Station (AMOS)


|  |  |
| --- | --- |
| Portala ikono | Portalo pri Astronomio |